Μένανδρος (στρατηγός)

Ο Μένανδρος (4ος αιώνας π.Χ.) ήταν αξιωματικός στην υπηρεσία του Μεγάλου Αλεξάνδρου, και ήταν ένας από τους εταίρους, καθώς και είχε την διοίκηση των μισθοφόρων.Smith, William (editor); Dictionary of Greek and Roman Biography and Mythology, "Menander (1)" , Boston, (1867) 

Του απονεμείθηκε η διοίκηση της επαρχίας της Λυδίας, κατά την διευθέτηση των ζητημάτων της Ασίας που έκανε ο Αλέξανδρος μετά την κατάκτηση της Τύρου το 331 π.Χ.. Ο Μένανδρος φαίνεται να διατήρησε τον ρόλο του αυτό μέχρι το 323 π.Χ., οπότε και του δόθηκαν εντολές να φέρει ενισχύσεις στη Βαβυλώνα, όπου και έφτασε λίγο πριν τον θάνατο του Αλεξάνδρου.Αρριανός, Αλεξάνδρου Ανάβασης, iii. 6, vii. 23 Στη διαίρεση των επαρχιών που ακολούθησε, με τη Συμφωνία της Βαβυλώνας το 323 π.Χ., ο Μένανδρος διατήρησε την επαρχία της Λυδίας.Φώτιος, Βιβλιοθήκη, cod. 82, cod. 92 / Ιουστίνος, Επιτομή του Πομπηίου Τρόγου, xiii. 4 / Κούρτιος Ρούφιος, Historiae Alexandri Magni, x. 10 / Διόδωρος Σικελιώτης, Βιβλιοθήκη, xviii. 3

Κατά τους μετέπειτα πολέμους των διαδόχων, εμφανίζεται να πηγαίνει με την πλευρά του Αντίγονου του Μονόφθαλμου, και ήταν ο πρώτος που έδωσε στον Αντίγονο πληροφορίες σχετικά με το φιλόδοξο σχέδιο του Περδίκκα να παντρευτεί την αδελφή του Αλεξάνδρου, ΚλεοπάτραΦώτιος, cod. 92. Κατά την νέα αναδιανομή των περιοχών με τη Συμφωνία του Τριπαράδεισου το 321 π.Χ., έχασε την επαρχία της Λυδίας η οποία δόθηκε στον Κλείτο τον Λευκό, αλλά είναι πιθανό πως αυτό έγινε έτσι ώστε να είναι πιο εύκολο να συμμαχήσει με τον Αντίγονο, καθώς ο Μένανδρος εμφανίζεται αργότερα να ηγείται μέρος του στρατού του Αντίγονου στην εκστρατεία εναντίον του Ευμένη το 320 π.Χ. Το επόμενο έτος ο Μένανδρος, μαθαίνοντας τα νέα για την απόδραση του Ευμένη από την Νόρα της Καππαδοκίας, προχώρησε με τον στρατό του προς τη περιοχή αυτή για να του επιτεθεί, αναγκάζοντας τον Ευμένη να αναζητήσει καταφύγιο βορειότερα στην περιοχή της Κιλικίας.Πλουτάρχου Βίοι Παράλληλοι, "Eumenes", 9 / Διόδωρος Σικελιώτης, xviii. 59 Αυτή αποτελεί και την τελευταία ιστορική αναφορά του ονόματος του Μενάνδρου.

 Παραπομπές 

Κατηγορία:Πόλεμοι των Διαδόχων
Κατηγορία:Ελληνιστική περίοδος
Κατηγορία:Αρχαίοι Μακεδόνες